Kerala Bjp Leader K Surendran Who Attempted To Trek Sabarimala Granted Bail No | सबरीमाला: केरल बीजेपी के महासचिव सुरेंद्रन को मिली जमानत - Firstpost Hindi
सुरेंद्रन को 17 नवंबर को निलाक्कल में पुलिस के साथ हाथापाई के बाद हिरासत में ले लिया गया था
Updated On: Nov 21, 2018 04:10 PM IST
पिछले सप्ताह सबरीमाला बेस कैंप में पुलिस के साथ संघर्ष करने वाले केरल बीजेपी के महासचिव के. सुरेंद्रन को तिरुवल्ला अदालत ने मंगलवार को जमानत दे दी है. त्रिशूर जिला अध्यक्ष ए नागेश के साथ सुरेंद्रन को 17 नवंबर को निलाक्कल में पुलिस के साथ हाथापाई के बाद हिरासत में ले लिया गया था. यहां धारा 144 लगी हुई थी.
सुरेंद्रन 'इरुमुद्दीत्तु' (भगवान के लिए प्रसाद वाले बंडल) ले जा रहे थे. तब पुलिस अधीक्षक यातीश चन्द्र की अगुआई वाली एक पुलिस टीम ने पहाड़ी पर उन्हें मंदिर की तरफ आगे न बढ़ने के लिए कहा था. क्योंकि इससे वहां कानून व्यवस्था के लिए समस्याएं पैदा हो जाती.
BJP leader K Surendran who was taken into custody last week at Nilakkal for moving towards #SabarimalaTemple, has been granted bail by Thiruvalla Court #Kerala
इंडियन एक्सप्रेस की खबर के मुताबिक उस समय सुरेंद्रन ने पुलिस को कहा था कि वह 'अयप्पा भक्त' के रूप में वहां आए हैं और उन्हें मंदिर में प्रार्थना करने की अनुमति दी जानी चाहिए.
जब सुरेंद्रन ने मंदिर की तरफ जाने की कोशिश की थी तब उनके तीन और समर्थक भी उनके साथ थे. इसके बाद बीजेपी और आरएसएस कार्यकर्ताओं ने सुरेंद्रन और उनके समर्थकों को हिरासत में लिए जाने के चलते विरोध प्रदर्शन भी किए थे.
Tags: K Surendrank surendran detainedk surendran releasedp vijayanSabarimalaSabarimala issueSabarimala rowSabarimala templesabarimala verdictके सुरेंद्रनपी विजयनसबरीमाला